text: Esbjerg forlænger med profil
  09 juli 2013 kl. 05.25
  Canadiske Tyler Mosienko vil også være en del af Esbjergs ishockeyhold den kommende sæson.
  I sidste sæson var den 29-årige canadier en stor profil for EfB Ishockey. Klubben, der nu har skiftet navn til Esbjerg Elite Ishockey, præsenterer senere i dag en forlængelse med Tyler Mosienko. Det skriver JydskeVestkysten.
  - Han viste i sidste sæson, at han kan det, vi gerne vil se i Esbjerg - han arbejder hårdt og går forrest. Så det var sådan set en let beslutning, siger Christian Rølmer Christensen, formand for Esbjerg Elite Ishockey.
  Tyler Mosienko er for tiden hjemme i Canada. Han vender tilbage til Esbjerg den 1. august, hvor han starter træningen i klubben. Det bliver under ledelse af Mosienkos landsmand Mark Pederson.
  